
PARLAMENTUL ROMÂNIEI

CAMERA DEPUTATILOR

	COMISIA PENTRU ADMINISTRATIE PUBLICA SI AMENAJAREA TERITORIULUI

      Nr. 4c-7 / 114 
      Bucureşti, 11.05.2021

	Comisia JURIDICĂ, DE DISCIPLINĂ ȘI IMUNITĂȚI
           Nr.4c-11/ 1224 /2016/2021
           București, 11.05.2021


 Către,

BIROUL PERMANENT AL CAMEREI DEPUTAȚILOR
Vă înaintăm, alăturat, raportul COMUN SUPLIMENTAR asupra Proiectului de Lege privind aprobarea Ordonanței de urgență a Guvernului nr. 29/2016 pentru modificarea regimului juridic al unui imobil, retrimis de Comitetul liderilor grupurilor parlamentare Comisiei pentru administraţie publică şi amenajarea teritoriului și Comisiei juridice, de disciplină și imunități, în vederea examinării și  depunerii unui nou raport comun, cu adresa nr. Plx.501/2016 din 22 martie 2021.
In raport de obiectul și conținutul reglementării, proiectul de lege face parte din categoria legilor ordinare.
	PREŞEDINTE

	PREȘEDINTE

	Simona BUCURA-OPRESCU
	Mihai -Alexandru BADEA

PARLAMENTUL ROMÂNIEI

CAMERA DEPUTAŢILOR

	COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI

Nr. 4c-7 / 114
Bucureşti, 11.05.2021
	Comisia JURIDICĂ,DE DISCIPLINĂ ȘI IMUNITĂȚI
Nr.4c-11/ 1224/2016/2021
București, 11.05.2021


RAPORT  COMUN SUPLIMENTAR
asupra  proiectului de Lege privind aprobarea Ordonanței de urgență a Guvernului nr. 29/2016 pentru modificarea regimului juridic al unui imobil
În conformitate cu prevederile art.95 și 115 din Regulamentul Camerei Deputaţilor, republicat, Comisia pentru administraţie publică şi amenajarea teritoriului și Comisia juridică, de disciplină și imunități au fost sesizate spre dezbatere în fond, în procedură de urgență  cu Proiectul de Lege privind aprobarea Ordonanței de urgență a Guvenului nr. 29/2016 pentru modificarea regimului juridic al unui imobil, trimis prin  adresa nr. Plx. 501 în data de 7 noiembrie 2016.
Senatul în calitate de primă Cameră sesizată, a adoptat proiectul de lege în şedinţa din 1 noiembrie 2016, cu respectarea prevederilor art.76 alin.(2) din Constituția României republicată.

În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională. 

Pentru acest proiect de lege, Comisia juridică, de disciplină și imunități și Comisia pentru administrație publică și amenajarea teritoriului au întocmit un raport comun de adoptare transmis plenului Camerei Deputaților în data de 12 martie 2020.


În ședința din 22 martie 2021, Comitetul liderilor grupurilor parlamentare a hotărât retrimiterea proiectului de Lege privind aprobarea Ordonanței de urgență a Guvenului nr. 29/2016 pentru modificarea regimului juridic al unui imobil, celor două comisii sesizate în fond, respectiv, Comisiei juridice, de disciplină și imunități și Comisiei pentru administrație publică și amenajarea teritoriului, în vederea examinării și depunerii unui nou raport comun.

La întocmirea prezentului raport comun suplimentar Comisia pentru administraţie publică şi amenajarea teritoriului și Comisia juridică, de disciplină și imunități  au avut în vedere:
·   avizul favorabil al Consiliului Legislativ (nr.  612/28.06.2016)

·   avizul favorabil al Comisiei pentru buget, finanțe și bănci  (nr. 4c-2/208 din 4.05.2017)
· punctul de vedere favorabil al Guvernului transmis prin adresa nr. 32/DSPG din 17.01.2020


Proiectul de lege are ca obiect de reglementare trecerea imobilului Hotel Triumf, situat în municipiul București, șoseaua Kiseleff nr. 14, sector 1 și a terenului aferent, aflate în administrarea Regiei Autonome "Administrația Patrimoniului Protocolului de Stat", din proprietatea privată în proprietatea publică a statului. 
În conformitate cu prevederile art.61 și 63 din Regulamentul Camerei Deputaţilor, republicat, cu modificările și completările ulterioare, examinarea proiectului de Lege a avut loc în ședințe separate. Comisia juridică, de disciplină și imunități şi-a desfăşurat lucrările în sistem mixt în data de 15 aprilie 2021. La lucrările Comisiei juridice, de disciplină și imunități deputații au fost prezenți conform listei de prezență. Comisia pentru administraţie publică şi amenajarea teritoriului şi-a desfăşurat lucrările în data de 11 mai 2021. La lucrările Comisiei pentru administraţie publică şi amenajarea teritoriului au fost prezenți deputați conform listei de prezență.

În conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, la dezbaterile din cadrul ședinței Comisiei pentru administrație publică și amenajarea teritoriului au participat în  calitate de invitați  domnul Nini Săpunaru, Secretar de stat-Departamentul pentru Relația cu Parlamentul și doamna Mirela Pavel, director juridic- Regia Autonomă "Administrația Patrimoniului Protocolului de Stat".
În urma dezbaterilor și a opiniilor exprimate, membrii celor două comisii sesizate în fond au hotărât, cu majoritate de voturi întocmirea unui raport comun suplimentar de adoptare a Proiectului de Lege privind aprobarea Ordonanței de urgență a Guvenului nr. 29/2016 pentru modificarea regimului juridic al unui imobil, cu amendamentele admise prevăzute în Anexa care face parte integrantă din prezentul raport comun suplimentar.

În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE

Simona BUCURA-OPRESCU
	PREŞEDINTE 

Mihai - Alexandru BADEA

	SECRETAR

Dumitru FLUCUȘ 
	SECRETAR 

Cristian Tudor BĂCANU 


                  Sef serviciu                                                                                                                                Consilier parlamentar

                 Nicoleta Toma                                                                                                                            Dragoș Bucur 

                 Consilier parlamentar

                 Elena Hrincescu                      

AMENDAMENTE ADMISE

asupra Proiectului  de Lege privind aprobarea Ordonanţei de urgenţă a Guvernului nr.29/2016 pentru modificarea regimului juridic al unui imobil

	Nr. crt
	Text Ordonanța de urgență a Guvernului nr.29 /2016 pentru modificarea regimului juridic al unui imobil 
	Text adoptat de Senat 
	Text amendamente 

( autor amendament)
	Motivare amendamente 

	1. 
	
	Titlul  Legii

Lege

privind aprobarea Ordonanței de urgență a Guvernului nr.29/2016 pentru modificarea regimului juridic al unui imobil


	Nemodificat
	

	2. 
	
	Articol unic : Se aprobă Ordonanța de urgență a Guvernului nr.29/2016 pentru modificarea regimului juridic al unui imobil, publicată în Monitorul Oficial al României, Partea I, nr.487 din 30 iunie 2016. 
	Articol unic : Se aprobă Ordonanța de urgență a Guvernului nr.29/2016 pentru modificarea regimului juridic al unui imobil, publicată în Monitorul Oficial al României, Partea I, nr.487 din 30 iunie 2016, cu următoarea modificare:

Autori : Comisia juridică, de disciplină și imunități

Comisia pentru administrație publică și amenajarea teritoriului
	Conform normelor de tehnică legislativă 

	3.
	Titlul Ordonanței

Ordonanța de urgență a Guvernului nr.29  din 28 iunie 2016  pentru modificarea regimului juridic al unui imobil
	
	Nemodificat 
	

	4.
	Art. 1

Se aprobă transmiterea unui imobil, având datele de identificare prevăzute în anexa la prezenta ordonanţă de urgenţă,din domeniul privat al statului şi din administrarea Regiei Autonome "Administraţia Patrimoniului Protocolului de Stat" în domeniul public al statului şi în administrarea Regiei Autonome "Administraţia Patrimoniului Protocolului de Stat", în vederea atribuirii ca sediu către instituţii publice, conform legii.
	
	Articolul 1 se modifică și va avea următorul cuprins: 
Art. 1

Se aprobă transmiterea unui imobil, având datele de identificare prevăzute în anexa la prezenta ordonanţă de urgenţă, din domeniul privat al statului şi din administrarea Regiei Autonome "Administraţia Patrimoniului Protocolului de Stat" în domeniul public al statului şi în administrarea Regiei Autonome "Administraţia Patrimoniului Protocolului de Stat". 

Autori : Comisia juridică, de disciplină și imunități

Comisia pentru administrație publică și amenajarea teritoriului


	În prezent, imobilul Hotel Triumf situat în București Șoseaua Kiseleff nr. 12, sector 1 este exploatat economic în condițiile OUG nr. 42/2018 privind eficientizarea activității Regiei Autonome"Administraţia Patrimoniului Protocolului de Stat" și pentru modificarea și completarea Legii nr.95/2006 privind reforma în domeniul sănătății, ca unitate hotelieră de două stele, acesta fiind destinat activității economice, conform articolului 1 din OUG nr. 42/2018.

În acest sens, sintagma care face referire la destinația atribuită imobilului Hotel Triumf, respectiv " în vederea atribuirii ca sediu către instituţii publice, conform legii" devine astfel lipsită de obiect juridic în raport de cele reglementate.

	
	Art. 2

Nr. crt. 639 din anexa nr. 3 "Lista imobilelor din domeniul privat al statului, aflate în administrarea Regiei Autonome

"Administraţia Patrimoniului Protocolului de Stat", şi a imobilelor proprietate proprie, propuse în vederea vânzării" la Ordonanţa de urgenţă a Guvernului nr. 101/2011 privind reglementarea condiţiilor pentru vânzarea unor imobile,proprietate privată a statului, aflate în administrarea Regiei Autonome "Administraţia Patrimoniului Protocolului de Stat",a imobilelor proprietatea Regiei Autonome "Administraţia Patrimoniului Protocolului de Stat", pentru reglementarea situaţiei juridice a unor imobile, pentru reglementarea cheltuielilor de cazare în unele situaţii speciale, precum şi pentru modificarea unor acte normative, aprobată cu completări prin Legea nr. 382/2013, cu modificările şi completările ulterioare, se abrogă.
	
	Nemodificat
	

	
	Art. 3

În termen de 15 zile de la data intrării în vigoare a prezentei ordonanţe de urgenţă, Secretariatul General al Guvernului

va supune, spre aprobare, Guvernului hotărârea de modificare a Hotărârii Guvernului nr. 60/2005 privind organizarea şi funcţionarea Regiei Autonome "Administraţia Patrimoniului Protocolului de Stat", cu modificările şi completările ulterioare, şi a Hotărârii Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare.
	
	Nemodificat 
	


1

